Patxi Ezkiaga

Patxi Ezkiaga Lasa (Legorreta, Gipuzkoa, 1943ko irailaren 12a - 2018ko ekainaren 28a) euskal idazlea eta La Salleko anaia izan zen.

Bizitza eta obra 
Literatura ikasketak egin zituen Cambridgeko eta Oxfordeko unibertsitateetan. Geroago, Historiako lizentzia eskuratu zuen Deustuko Unibertsitatean.

Irakasle izan da urteetan Donostiako La Salle ikastetxean, eta lan handia egina du glotodidaktikaren arloan.

Literatura sari asko irabazia da: Felipe Arrese Beitia (1984), Irun Hiria (1985, 1986 eta 1999), Lizardi (1985 eta 1987), Azkue (1987), Kritikaren Saria (1988 eta 1997), Julene Azpeitia (1990), Jon Mirande (1991 eta 1995), Agustin Zubikarai (1998 eta 1999), besteak beste.

Poesia landu du batez ere: Beldur naiz (1985); Aiodi herriko kantak (1986); Armaggedon (1986); Gernika (1987); Keiko eta beste udazkenak (1988); Komediaren Jainkoa (1993); Zauriaren salmoak (1997); Udazkenerako hamar kanta (1999).

Euskal Herriko Unibertsitateak Ezkiagaren obraren antologia bat argitaratu zuen 1994an, Haize hurbila izenburupean.

Bestalde, hiru eleberri ere idatzi ditu: Charles Moulay (1990), Bi zisneen hegada (1992) eta Zure haragi bereko (1996).

2005ean, Pedro Berrondok 1976an ekindako On Kixote Mantxakoaren euskarazko itzulpenetik antologia bat prestatu eta euskara batura ekarri zuen Ezkiagak.

Idazlanak

Narrazioa 
 Uso bat gehiago (2002, Ibaizabal)
 Charles Moulay (1990, Sendoa)

Nobela 
 Bigarren haurra (2002, Euskaltzaindia - BBK)
 Zure haragi bereko (1996, Erein)
 Charles Moulay (1990, Sendoa)
 Bi zisneen hegada (1992, Sendoa)
 Munduaren amaierako kalea (2003, Kutxa Fundazioa)

Poesia 
 Beldur naiz (1985, BAK)
 Aiodi herriko kantak (1986, Kutxa)
 Armaggedon (1986, Eusko Jaurlaritza)
 Gernika (1986, Erein)
 Fadura (1987, Kutxa)
 Terrala (1990, Sendoa)
 Baladak (1990, Sendoa)
 Haize hurbila (1994, EHU-UPV)
 Komediaren jainkoa (1993, Euskaltzaindia - BBK)
 Udazkeneko hamar kanta (1999, Kutxa)
 Zauriaren salmoak (1997, Bermingham)
 Deabruaren eztarria (1990, Sendoa)
 Ispiluaren isladaketak - Keiko eta beste... (1988, Elkar)
 Jaunarekin supazterrean (2003, Arantzazu)
 Mahats-garaian (2004, egilea editore)

Haur eta gazte literatura 
 Izeba Maripi (1996, Elkar)
 Ibaiak itsasoari... (2003, Ibaizabal)

Biografia 
 Iñaki Olabeaga (2001, Eusko Jaurlaritza)

Erreferentziak

Bibliografia 
 Ertzibengoa Otaegi, Joxe: Patxi Ezgiagaren "Zaurien Salmoak". - Egan, 1998-3/4, 137-144

Kanpo estekak 
 «Patxi Ezkiaga», Literaturaren Zubitegia.

Euskal idazleak
Cambridgeko Unibertsitateko ikasleak
Salestarrak
Legorretako idazleak